Source: http://csm-suceava.ro/tir-sportiv/item/226-sportivii-de-la-csm-suceava-au-incheiat-sezonul-de-glont-cu-alte-4-medalii-nationale
Timestamp: 2018-05-22 09:44:03+00:00

Document:
Clubul Sportiv Municipal Suceava - Sportivii de la CSM Suceava au încheiat sezonul de glonţ cu alte 4 medalii naţionale
Sportivii secţiei de tir sportiv de la Clubul Sportiv Municipal Suceava, antrenaţi de Ștefan Buiucliu, au încheiat ieri cu succes sezonul competiţiilor naţionale de glonţ cu finalele Campionatului Naţional de puşcă glonţ pentru juniori I şi seniori. Sportivii de la CSM Suceava au reuşit să câştige patru medalii de bronz la aceste naţionale, în sezonul de glonţ, CSM Suceava obţinând în total 19 medalii. Miercuri, în competiţia rezervată juniorilor ce s-a desfăşurat la Poligonul „Iosif Sârbu” din Bucureşti, echipa CSM Suceava formată din Marius Zelici, Cristian Bida şi Ionuţ Slabu a reuşit să câştige medalia de bronz în toate cele patru probe olimpice, 60 de focuri culcat, 3 poziţii x40 focuri, 40 focuri picioare şi 40 focuri genunchi. Ieri, în competiţia seniorilor, tiriştii suceveni au participat cu echipa formată din Ștefan Văculişteanu, Cristian Bida şi Marius Zelici doar în proba 60 de focuri culcat la seniori, ocupând locul patru după Steaua Bucureşti, Dinamo Bucureşti şi Politehnica Iaşi. Din păcate, miercuri seară, cel mai bun sportiv al secţiei, Iulian Andriescu, a avut probleme medicale şi nu a putut trage ieri în competiţia seniorilor, el fiind component al lotului naţional de tineret al României.
Mai multe din această categorie: « CSM Suceava şi CSȘ Rădăuţi au reuşit 23 de medalii la naţionalele de puşcă pentru juniori III	Sportivii de la CSM Suceava şi CSȘ Rădăuţi s-au întors cu 20 de medalii de la naţionalele de juniori II şi III »

References: CSM 
 CSM 
 CSM 
 CSM 
 CSM 
 CSM